ᱵᱮᱸᱠ ᱚᱯᱷ ᱪᱟᱭᱱᱟ (ᱦᱚᱝᱠᱚᱝ)

ᱵᱮᱸᱠ ᱚᱯᱷ ᱪᱟᱭᱱᱟ (ᱦᱚᱝᱠᱚᱝ) ᱞᱤᱢᱤᱴᱮᱰ (Chinese: 中國銀行(香港)有限公司) ᱠᱷᱟᱴᱚ ᱛᱮ BOCHK (Chinese: 中銀香港) ᱢᱮᱱᱛᱮᱫ ᱦᱚᱸᱠᱚ ᱢᱮᱛᱟ ᱦᱟᱜᱼᱟ ᱾ ᱵᱮᱸᱠ ᱚᱯᱷ ᱪᱟᱭᱱᱟ (ᱦᱚᱝ ᱠᱚᱝ) ᱥᱚᱢᱯᱚᱛᱤ ᱟᱨ ᱜᱚᱨᱦᱟᱠ ᱠᱚᱣᱟᱜ ᱡᱟᱨᱣᱟ (᱒᱐᱐᱘)ᱦᱤᱥᱟᱵ ᱛᱮ ᱦᱚᱝ ᱠᱚᱝ ᱨᱮᱱᱟᱜ ᱫᱚᱥᱟᱨ ᱥᱮᱬᱟ ᱵᱮᱯᱟᱨ ᱵᱮᱸᱠ ᱠᱟᱱᱟ ᱾ ᱒᱐᱑᱖ ᱢᱩᱪᱟᱹᱫ ᱛᱮ ᱦᱚᱝ ᱠᱚᱝ ᱨᱮ ᱵᱭᱟᱸᱠ ᱚᱯᱷ ᱪᱟᱭᱱᱟ (ᱦᱚᱝ ᱠᱚᱝ) ᱦᱟᱜ ᱑᱙᱗ ᱪᱟᱸᱜᱟ ᱢᱮᱱᱟᱜᱼᱟ ᱾ ᱦᱚᱝ ᱠᱚᱝ ᱢᱚᱱᱤᱴᱟᱨᱤ ᱚᱛᱷᱚᱨᱤᱴᱤ ᱡᱟᱦᱟᱸᱭ ᱯᱮᱭᱟ ᱵᱮᱸᱠ ᱦᱚᱝ ᱠᱚᱝ ᱰᱚᱞᱟᱨ ᱪᱷᱟᱯᱟ ᱞᱟᱹᱜᱤᱫ ᱞᱟᱭᱥᱮᱱᱥ ᱮ ᱮᱢᱟ ᱦᱟᱠᱟᱫ ᱠᱚᱣᱟ ᱱᱩᱭ ᱵᱮᱸᱠ ᱚᱱᱟ ᱵᱷᱤᱛᱨᱤ ᱨᱮ ᱢᱤᱫᱴᱟᱝ ᱾ ᱵᱭᱟᱸᱠ ᱚᱯᱷ ᱪᱟᱭᱱᱟ ᱦᱚᱝ ᱠᱚᱝ ᱟᱡᱟᱜ ᱮᱸᱜᱟᱛ ᱥᱚᱸᱥᱛᱷᱟ ᱵᱭᱟᱸᱠ ᱚᱯᱷ ᱪᱟᱭᱱᱟ ᱠᱷᱚᱱ ᱵᱷᱮᱜᱟᱨ ᱦᱟᱠᱟᱱ ᱨᱮᱦᱚᱸ ᱟᱡᱟᱜ ᱯᱨᱚᱥᱟᱥᱚᱱ ᱟᱨ ᱟᱭᱢᱟ ᱠᱟᱹᱢᱤ ᱦᱚᱨᱟ ᱠᱚᱨᱮ ᱡᱮᱢᱚᱱ ᱤᱱᱥᱭᱩᱨᱟᱱᱥ ᱟᱨ ᱥᱤᱠᱩᱨᱤᱴᱤᱡ ᱠᱚᱨᱮ ᱜᱚᱲᱚ ᱥᱚᱦᱚᱫ ᱢᱮᱱᱟᱜ ᱜᱮᱭᱟ ᱾ᱵᱭᱟᱸᱠ ᱚᱯᱷ ᱪᱟᱭᱱᱟ ᱦᱚᱝ ᱠᱚᱝ ᱫᱚ ᱡᱮᱴᱠᱳ ᱮᱴᱤᱮᱢ ᱟᱱᱰ ᱯᱭᱢᱮᱱᱴ ᱥᱤᱥᱴᱚᱢ ᱨᱤᱱᱤᱡ ᱡᱷᱚᱛᱚ ᱠᱷᱚᱱ ᱥᱮᱬᱟ ᱥᱚᱦᱮᱫᱤᱭᱟᱹ ᱠᱟᱱᱟᱭ, ᱟᱨ ᱥᱟᱶ ᱛᱮ ᱨᱮᱱᱢᱤᱱᱵᱤ ᱠᱟᱨ ᱵᱟᱨ ᱨᱮᱱᱟᱜ ᱦᱚᱝᱠᱚᱝ ᱨᱮ ᱵᱟᱪᱦᱚᱱ ᱦᱟᱠᱟᱱ ᱵᱮᱸᱠ ᱠᱟᱱᱟ ᱾ ᱑ ᱚᱠᱴᱳᱵᱚᱨ ᱒᱐᱐᱑ ᱥᱟᱞ ᱨᱮ ᱨᱮ ᱦᱚᱝᱠᱚᱝ ᱨᱮ ᱢᱮᱱᱟᱜ ᱵᱮᱸᱠ ᱚᱯᱷ ᱪᱟᱭᱱᱟ ᱨᱮᱱᱟᱜ ᱑᱒ ᱜᱚᱴᱟᱜ ᱥᱚᱦᱮᱫᱤᱭᱟᱹ ᱠᱚ ᱢᱮᱥᱟ ᱠᱟᱛᱮᱫ ᱵᱮᱸᱠ ᱚᱯᱷ ᱪᱟᱭᱱᱟ ᱦᱚᱝᱠᱚᱝ ᱵᱮᱨᱮᱫ ᱮᱱᱟ, ᱟᱨ ᱚᱠᱴᱳᱵᱚᱨ ᱒᱐᱐᱒ ᱦᱚᱝ ᱠᱚᱝ ᱥᱴᱚᱠ ᱮᱠᱥᱪᱮᱸᱡ ᱨᱮ ᱛᱟᱹᱞᱠᱟᱹ ᱮᱱᱟ ᱾᱒᱐᱑᱖ ᱢᱩᱪᱟᱹᱫ ᱨᱮ ᱦᱝᱠᱚᱝ ᱵᱮᱸᱠᱼᱟᱜ HK$᱓᱒᱗ ᱵᱤᱞᱤᱭᱚᱱ ᱥᱚᱢᱯᱚᱛᱤ ᱟᱨ HK$᱒᱙ ᱵᱤᱞᱤᱭᱚᱱ ᱞᱟᱵᱷ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱨᱮᱱᱟᱜ ᱢᱩᱠᱷᱭᱟᱹ ᱟᱹᱢᱟᱹᱞᱤ ᱫᱚ ᱥᱮᱱᱴᱨᱟᱞ ᱦᱚᱝ ᱠᱚᱝ ᱨᱮᱱᱟᱜ ᱵᱭᱟᱸᱠ ᱚᱯᱷ ᱪᱟᱭᱱᱟ ᱴᱟᱣᱟᱨ ᱨᱮ ᱢᱮᱱᱟᱜᱼᱟ ᱾ ᱢᱩᱠᱷᱭᱟᱹ ᱟᱹᱢᱟᱹᱞᱤ ᱱᱚᱣᱟ ᱨᱮᱱᱟᱜ ᱦᱚᱝᱠᱚᱝ ᱪᱟᱱᱜᱟ ᱥᱟᱞᱟᱜ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱑᱙᱘᱘ ᱥᱟᱞ ᱨᱮ ᱱᱚᱣᱟ ᱵᱮᱱᱟᱣ ᱯᱩᱨᱟᱹᱣ ᱦᱟᱠᱟᱱᱟ, ᱮᱛᱚᱢ ᱟᱢᱮᱨᱤᱠᱟ ᱵᱟᱦᱨᱮ ᱨᱮ ᱯᱩᱭᱞᱩ ᱫᱳᱞᱟᱱ ᱠᱟᱱᱟ ᱡᱟᱦᱟᱸ ᱑᱐᱐᱐ ᱯᱷᱤᱴ ᱪᱮᱛᱟᱱ ᱮ ᱯᱟᱨᱚᱢ ᱦᱟᱠᱟᱫᱼᱟ ᱾ ᱱᱟᱜᱟᱢ ᱑᱙᱑᱗ ᱥᱟᱞ ᱨᱮ ᱦᱚᱝ ᱠᱚᱝ ᱨᱮ ᱵᱮᱸᱠ ᱚᱯᱷ ᱪᱟᱭᱱᱟ ᱨᱮᱱᱟᱜ ᱯᱩᱭᱞᱩ ᱪᱟᱸᱜᱟ ᱵᱮᱸᱠ ᱠᱚᱠ ᱨᱮ ᱥᱮᱴᱮᱨ ᱮᱱᱟ ᱿ ᱪᱟᱭᱱᱟ ᱨᱮᱱᱟᱜ ᱥᱚᱨᱠᱟᱨᱤ ᱵᱮᱸᱠ ᱱᱚᱰᱮ ᱵᱚᱞᱚᱱ ᱦᱚᱸ ᱯᱩᱭᱞᱩ ᱜᱮ ᱛᱟᱦᱮᱱ ᱠᱟᱱᱟ ᱾ ᱚᱱᱟ ᱧᱮᱞ ᱧᱮᱞ ᱛᱮ ᱮᱴᱟᱜ ᱵᱮᱸᱠ ᱠᱚᱦᱚᱸ ᱠᱚ ᱵᱤᱞᱚ ᱦᱮᱡ ᱮᱱᱟ ᱡᱮᱢᱚᱱ ᱑᱙᱑᱘ ᱥᱟᱞ ᱨᱮ ᱭᱮᱱ ᱭᱮᱦ ᱠᱚᱢᱚᱨᱥᱤᱭᱟᱞ ᱵᱭᱟᱸᱠ ᱾1᱙᱔᱙ ᱨᱮ ᱪᱟᱭᱱᱟ ᱨᱮ ᱯᱤᱯᱩᱞᱥ ᱨᱤᱯᱚᱵᱞᱤᱠ ᱪᱟᱭᱱᱟ ᱵᱮᱨᱮᱫ ᱵᱮᱲᱟ ᱛᱮ ᱦᱚᱝᱠᱚᱝ ᱨᱮ ᱑᱕ ᱜᱚᱴᱟᱝ ᱥᱚᱨᱠᱟᱨᱤ ᱵᱮᱸᱠ ᱨᱮᱱᱟᱜ ᱪᱟᱸᱜᱟ ᱵᱮᱨᱮᱫ ᱦᱟᱱᱛᱟᱲ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱥᱟᱶ ᱑᱙᱔᱙ ᱨᱮ ᱪᱟᱭᱱᱟ ᱥᱚᱨᱠᱟᱨ ᱯᱳ ᱥᱟᱝ ᱵᱮᱸᱠ ᱟᱨ ᱑᱙᱕᱐ ᱨᱮ ᱱᱟᱸᱭᱟᱱᱜ ᱠᱚᱢᱚᱨᱥᱤᱭᱟᱞ ᱵᱮᱸᱠ ᱮ ᱵᱮᱨᱮᱫ ᱠᱮᱫᱼᱟ ᱾ ᱱᱚᱣᱟ ᱵᱟᱱᱟᱨ ᱦᱚᱝ ᱠᱚᱝ ᱨᱮᱜᱮ ᱵᱮᱨᱮᱫ ᱦᱟᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱱᱚᱣᱟ ᱦᱚᱸ ᱧᱮᱞᱢᱮ ᱦᱚᱝᱠᱚᱝ ᱨᱮ ᱵᱮᱸᱠ ᱠᱚᱣᱟᱜ ᱛᱟᱹᱞᱠᱟᱹ ᱵᱮᱸᱠ ᱚᱯᱷ ᱪᱟᱭᱱᱟ (ᱦᱚᱝ ᱠᱚᱝ)ᱵᱟᱩᱦᱤᱱᱤᱭᱟ ᱵᱚᱣᱞ ᱢᱭᱟᱠᱟᱱᱥᱮ ᱯᱚᱴᱟᱠᱟ